stanford-oval/wikipedia huggingface dataset:
Bülent Korkmaz
Ura valmentajana

Päätettyään aktiiviuransa pelaajan 37-vuotiaana Korkmaz on tehnyt uraa valmentajana Turkissa. Hän aloitti Gençlerbirliğin apulaisvalmentaja elokuussa 2005. Hän erosi tehtävistään kauden jälkeen ja jatkoi uraansa Kayser Erciyessporisn päävalmentajana tammikuussa 2007. Korkmazin johdolla Turkin liigan hännille juuttunut seura paransi peliesityksiään ja eteni Turkin Cupissa finaaliin.Se ei kuitenkaan onnistunut säilyttämään sarjapaikkaansa ja Korkmaz jätti kauden jälkeen tehtävänsä.
Heinäkuussa 2007 hän siirtyi Bursasporin päävalmentajaksi, mutta sai potkut jo lokakuussa. Pian potkujensa jälkeen hän palasi Gençlerbirliğiin, tällä kertaa päävalmentajaksi. Korkmaz toimi seuran päävalmentajana kauden loppuun asti ja johdatti seuran cupin loppuotteluun.
Oltuaan puolisen vuotta sivussa valmennustehtävistä, Korkmaz nousi helmikuussa 2009 entisen seuransa Galatasarayn päävalmentajaksi erotetun Michael Skibben tilalle.
Galatasarayn kausi 2008/09 päättyi pettymykseen seuran jäätyä kauas kärkikamppailusta. Korkmaz sai kauden jälkeen odotetut potkut tehtävistään.
Syyskuussa 2009 Korkmaz jatkoi uraansa azerbaidžanilaisen FK Bakun päävalmentajana. Hän erosi kuitenkin tehtävistään jo maaliskuun lopulla 2010.
Marraskuussa 2011 Korkmaz palasi valmentajaksi kotimaahansa Karabüksporin peräsimeen. Korkmazin johdolla Karabükspor eteni Turkin cupin välieriin ensimmäistä kertaa seuran historiassa. Tulokset eivät kuitenkaan tyydyttäneet seurajohtoa ja Korkmaz sai potkut toukokuun alussa 2012.
Marraskuussa 2012 Korkmazista tuli Istanbul BB:n päävalmentaja. Seuran pudottua Turkin liigasta Korkmaz joutui kesällä 2013 jättämään tehtävänsä. Kesällä 2014 Korkmaz palasi Kayseri Erciyessporin peräsimeen. Hän sai kuitenkin potkut jo marraskuussa 2014, kun seura oli juttunut Turkin liigan häntäpäähän.'
Syyskuussa 2015 Korkmaz siirtyi Turkin liigassa putoamisviivan alapuolella majailleen Mersin İdmanyurdun päävalmentajaksi. Hän ei onnistunut kääntämään seuran kurssia ja sai potkut tehtävistään tammikuussa 2016.
Kesäkuussa 2018 Korkmazista tuli Antalyasporin päävalmentajana.
Ura valmentajana > Meriitit valmentajana

Turkin Cup
Hopeaa: 2007, 2008
Pöylä

Pöylä (ruots. Böylä) on kylä Halikossa entisen Angelniemen kunnan alueella. Pöylä oli Angelniemen pohjoisimpia kyliä ja sijaitsee aivan Paimion rajan tuntumassa.
Maantiede

Valtaosa Pöylästä on metsäisiä kallioita. Kyläkeskus sijaitsee mäkien etelälaidassa Pöylän- ja Sauvonteiden risteyskohdassa. Kylän etelärajana toimii Vainionjoki. Alue joen ja kyläkeskuksen välissä on viljeltyä. Kylän pohjoisosista virtaa Ketunniitynoja, joka yhtyy Vainionjokeen. Pöylän kyläkeskus muistuttaa vanhaa yhtenäistä kylämäkeä. Kylä oli aikoinaan aikakaudelleen iso keskus, jossa oli oma osuuskauppa.
Historia

Pöylässä on ollut asutusta jo esihistoriallisella ajalla. Kylän pohjoisosassa sijaitsee Pöylän linnanmäki, jonka ympäristö on asutettu pysyvästi viimeistään rautakauden alussa. Itse Pöylän kylä on kuitenkin syntynyt myöhemmin. Kylä lienee sauvolainen uudisasutuskylä, sillä se on kuulunut hallinnollisesti Sauvoon 1500-luvulla. Lisäksi Pöylä on kuulunut ruotsalaisen vero-oikeuden piiriin, mihin kuuluivat 1300-luvun jälkeen perustetut kylät.
Ensimmäinen kirjallinen lähde Pöylästä on vuodelta 1587. Kylässä on ollut tuolloin viisi kantatilaa. Torpat ilmestyivät kylään vasta 1800-luvun puolessa välissä, ja ne itsenäistyivät varsin pian torpparilain myötä. 1940-luvulla R. Fagerlund perusti kylään yksityiskaupan, josta kehittyi osuuskauppa. Kylä alkoi kuihtua 1970-luvulla, jolloin osuuskauppakin lakkautettiin. Nykyisin kylä on Halikon syrjäseutua, jossa ei ole palveluita eikä hyviä kulkuyhteyksiä.
Race, Evolution and Behavior

Race, Evolution and Behavior: A Life History Perspective on psykologi J. Philippe Rushtonin kirjoittama teos, jonka ensipainos julkaistiin vuonna 1995. Teoksessa Rushton argumentoi, että rotu on validi biologian käsite ja että eri rotuihin kuuluvat ihmiset poikkeavat toisistaan ja asettuvat eri kohtiin jatkumoilla kuudellakymmenellä eri käytöksen ja anatomian muuttujan osalta. Rushton esittää teoksessa, että mongolidit ja negridit asettuvat jatkumoilla ääripäihin ja kaukasoidit näiden väliin. Teos sai negatiivisen vastaanoton ja se on saanut osakseen kritiikkiä.
Aiheesta muualla

Race, Evolution, and Behavior: A Life History Perspective; toinen painos. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Race, Evolution and Behavior
Käännös suomeksi
Pöyliöjärvi

| Pöyliöjärvi |
| --- | --- |
 Pöyliöjärvi heinäkuussa 2010.
Valtiot:  Suomi 
Paikkakunta:  Rovaniemi
Koordinaatit:  66°27′18″N, 25°47′30″E
Järvinumero:  65.134.1.001 
Mittaustietoja
Pinnankorkeus:  101,9 m 
Rantaviiva:  8,5 km
Pinta-ala:  1,354 km² 
Suurin syvyys:  8,6 m 
 fiPöyliöjärvi 
Pöyliöjärvi on järvi Rovaniemellä. Se sijaitsee noin 5 kilometrin päässä kaupungin keskustasta kaakkoon.
Hydrologia ja luonto

Pöyliöjärvi on melko kirkasvetinen järvi, ja sen suurin syvyys on 8,6 metriä. Rantaaviivaa sillä on 8,5 kilometriä ja sen pinta-ala on 1,354 neliökilometriä. Järven pohjois- ja luoteisrannoissa on vanhaa loma-asutusta. Sen sijaan järven etelärannat ovat osittain soistunutta metsätalousmaata. Pöyliöjärven pohjoisosa onkin kaavoitettu, ja rakentaminen on jo aloitettu. Pöyliöjärven länsirinteet ovat pohjavesialuetta, joten järven eteläosa ja länsipuolella oleva alue suositellaan jättämään rakentamatta.
Järvessä on kaksi saarta, Virikkosaari ja toinen nimeämätön saari, jossa on huvila.
Rovaniemen kaupungin vuoden 2006 kasvustrategiassa Pöyliöjärven alue on määritelty yhdeksi kasvusuunnaksi Vennivaaran ja Pöyliövaaran ohella. Pöyliöjärven alueella asuu 20 ihmistä. Järven alueella on useita avokallioalueita.
Kulttuuriympäristö

Saaren pohjoispuolella sijaitsee mylly, jonka nimi on ”Pöyliön mylly”, joka on suojelukohde.
Pöyliöjärven luoteisalueella on suosittu luontopolku.
Rattus

Rattus voi tarkoittaa seuraavia:
rotat (Rattus), jyrsijöihin kuuluva eläinsuku
Rattus, suomalainen punk-yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rattus”, voi hakea sivunnimihaulla, laajalla sivunnimihaulla tai tekstihaulla.
Riippaheinä

| Riippaheinä> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Riipaheinät Pleuropogon
Laji::  sabinei
Kaksiosainen nimi
 Pleuropogon sabinei  R.Br. 
Infobox OKNimi-testi OKIUCN-testi OK: 
Riippaheinä (Pleuropogon sabinei) on monivuotinen, arktinen vedessä kasvava heinäkasvilaji.
Se kasvaa 0,8–2 senttimetriä korkeaksi ja muodostaa harvoja mattomaisia kasvustoja. Korsi on pysty. Lehdet ovat 1,5–3 millimetriä leveät, litteät, suipot. Kukinto on 4–8 cm pitkä röyhy, jossa on muutama perällinen toispuolisesti riippuva tähkylä. Tähkylät ovat 8–15 mm pitkiä, violetteja, litteitä, niissä on 3–6 kukkaa.
Riippaheinä esiintyy sirkumpolaarisesti pohjoisnapaa ympäröivällä alueella: Siperiassa, Alaskassa, Pohjois-Kanadassa, Grönlannissa ja Huippuvuorilla. Se kasvaa makean veden ympäristöissä, matalassa vedessä lammikoissa ja järvissä. Laji on Huippuvuorilla hyvin harvinainen.
Aiheesta muualla

United States Department of Agriculture (USDA): Pleuropogon sabinei (englanniksi)
RaceRoom Racing Experience

| RaceRoom Racing Experience |
| --- | --- |

Kehittäjä:  Sector3 Studios 
Julkaisija:  RaceRoom Entertainment AG
Jakelija:  Steam
Pelimoottori:  IsiMotor
Julkaistu:  12. helmikuuta 2013
Lajityyppi:  simulaatio, ajopeli
Pelimuoto:  yksinpeli
Alusta:  Microsoft Windows
Jakelumuoto:  Digitaalinen lataus ja digitaalinen jakelu
Lisää peliartikkeleitaVideopelien teemasivulla
Infobox OK  : 
RaceRoom Racing Experience (R3E) on Sector3 Studiosin kehittämä ja RaceRoom Entertainment AG:n julkaisema ajosimulaatiopeli. Peli julkaistiin vuonna 2013 Microsoft Windowsille. 
Pelissä käytetään Image Space Incorporatedin isiMotor2 pelimoottoria.
Aiheesta muualla

Kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:RaceRoom
Käännös suomeksi
Renault Frégate

Renault Frégate
Renault Frégate oli Renaultin 1951–1960 valmistama ylellinen automalli.
Renault Domaine
Frégate kehitettiin heti toisen maailmansodan jälkeen. Renault, joka oli juuri siirtynyt Ranskan valtion haltuun, tarvitsi modernin, hyvinvarustellun mallin sekä parantamaan mielikuvaansa että vastaamaan asiakkaiden tarpeisiin nopeasti parantuvassa taloudellisessa tilanteessa. Useita prototyyppejä tehtiin ennen kuin Frégate tuli tuotantoon: alun perin autossa oli moottori takana kuten vähän aiemmin esitellyssä Renault 4CV:ssä mutta lopulta valmistaja päätti sijoittaa moottorin eteen.  Frégate esiteltiin vuoden 1950 Pariisin autonäyttelyssä mutta ensimmäiset autot toimitettiin asiakkaille vasta marraskuussa 1951.
Frégatesta esiteltiin suosittu farmarimalli, Domaine, vuonna 1956. Frégaten myynti putosi kuitenkin jatkuvasti koko 1950-luvun ajan ja tuotanto loppui vuonna 1960. Yhteensä 163 383 Frégatea tehtiin Flinsissä Yvelinesin departementissa Pariisin lähellä.
1957 koeajo

Frégate oli Tekniikan Maailman 1/1957 koeajossa. Koeajovaunussa oli nelisylinterinen 2141 cm³ rivimoottori teholtaan 56,5 kW /4200 (tehonormia ei mainittu, 77 hv). Suurin vääntömomentti 131 Nm /2300. Vaihteita on neljä, joista ykkönen synkronoimaton ja muut (kakkonen, kolmonen ja nelonen) ovat synkronoituja.
Lehti mittasi Frégaten kiihtyvyydeksi 0-100 km/t 24,5 sekuntia. Huippunopeus on tehtaan mukaan 137 km/t.
Vuonna 1957 Renault Frégate Amiral maksoi Suomessa 765 000 markkaa, joka on vuoden 2013 rahanarvonkertoimen 0,0263 mukaan 20 120 euroa.
Varustetasoja on kolme, parhaiten varustettu Amiral, Grand Pavois ja Caravelle. Viimeksi mainitussa on pienempi moottori ja se on heikommin varusteltuna tarkoitettu lähinnä Ranskan omille markkinoille.
Aiheesta muualla

Kuvia tai muita tiedostoja aiheesta Renault Frégate Wikimedia Commonsissa
Renault-mallit
| --- | --- |
Nykyiset:  Alaskan | Arkana | Austral | Captur | Kiger | Kwid | Triber | Twingo | Clio | Duster | Sandero | Mégane | Kangoo | Scénic | Taliant | Talisman | Espace | Koleos
Numeraaliset:  3 | 4 | 5 | 6 | 7 | 8 | 9 | 10 | 11 | 12 | 14 | 15 | 16 | 17 | 18 | 19 | 20 | 21 | 25 | 30
Nimelliset:  Alliance/Encore | Fluence | Fuego | Kadjar | Medallion | Safrane | Premier | Torino | Rodeo | Avantime
Toisen maailmansodan jälkeiset:  4CV | Caravelle | Colorale | Dauphine | Dauphinoise | Floride | Frégate | Ondine
Maailmansotien väliset:  Celtaquatre | Juvaquatre | Nervastella | Primaquatre | Reinastella | Viva Grand Sport | Vivaquatre | Vivasix
Ensimmäistä maailmansotaa edeltävät:  10CV | 12CV | 35CV | 40CV | 50CV / 50/60CV | A | AG/AG-1 | B | C | D | E | G/H/J | L/M | N(a)/N(b)/S | N(c)/Q/U(a/e) | R/T | U | AS/V | X/X-1 | Y
Alpine–Renault:  A106 | A108 | A110 | A305 | A310 | A610/GTA
Renault Sport:  Clio Renault Sport | Spider | Mégane Renault Sport | Clio V6 Renault Sport
Konseptit:  Alpine 210 RS | Altica | Argos | BRV | Espace F1 | EPURE | EVE | Egeus | Etoile Filante | Fiftie | Initiale | Koléos | Laguna | Mégane | Next | Racoon | Scénic | Talisman | VESTA 2 | Wind | Steppe
Paketti- ja kuorma-autot:  Estafette | Fourgonette | Kangoo | Express | Kerax | Magnum | Mascott | Master | Messenger | Midlum | Trafic | 50-sarja
Dacia-merkki:  Lodgy | Logan | Sandero | Duster | Dokker
Renault-Samsung Motors:  SM3 | SM5 | SM7
Beachfutiksen maailmanmestaruuskilpailut 2017

Beachfutiksen maailmanmestaruuskilpailut 2017 olivat järjestyksessä 19. beachfutiksen maailmanmestaruuskilpailut ja yhdeksännet, joita hallinnoi FIFA. Kilpailut alkoivat 27. huhtikuuta ja loppuottelu pelattiin 7. toukokuuta. Isäntämaana toimi Bahama ja ottelut pelattiin Nassaussa Nassau Stadiumilla. Turnaukseen osallistui 16 maata. Mestaruuden voitti Brasilia, joka voitti loppuottelussa Tahitin. Iran voitti pronsiottelussa Italian.
Hakuprosessi

Ensimmäinen hakukerta alkoi huhtikuussa 2013, jolloin FIFA aloitti viiden turnauksen kisaisännyyden haun. Kilpailuja haki kymmenen maata. FIFA aloitti kuitenkin haun uudestaan maaliskuussa 2014. Toisella hakukerralla kisoja haki 12 maata, joista vain Argentiina haki kummallakin kierroksella kisaisännyyttä. Joulukuussa 2014 FIFA valitsi kisaisännäksi Bahaman.
Pelipaikka

Turnauksen kaikki ottelut pelataan Nassau Stadiumilla. Noin 2,5 miljoonaa Yhdysvaltain dollaria maksanut stadion rakennettiin turnausta varten. Stadionille mahtuu 3 097 katsojaa.
Karsinnat

Kilpailuihin pääsi 16 maata, joista yksi oli kisaisäntä Bahama. Muiden maanosaliittojen maat selvitettiin eri karsintaturnauksissa. FIFA julkaisi huhtikuussa 2016 maanosaliittokohtaiset joukkuemäärät.
| Maanosaliitto | Karsintaturnaus | Maa | Osallistumiskerta | Paras aikaisempi sijoitus |
| --- | --- | --- | --- | --- |
| AFC | Beachfutiksen Aasian-mestaruuskilpailut 2017 |  Iran | 7 | Puolivälierät |
| AFC | Beachfutiksen Aasian-mestaruuskilpailut 2017 |  Japani | 12 | Neljäs |
| AFC | Beachfutiksen Aasian-mestaruuskilpailut 2017 |  Yhdistyneet arabiemiraatit | 5 | Alkulohko |
| CAF | Beachfutiksen Afrikan-mestaruuskilpailut 2016 |  Nigeria | 5 | Puolivälierät |
| CAF | Beachfutiksen Afrikan-mestaruuskilpailut 2016 |  Senegal | 6 | Puolivälierät |
| CONCACAF | Isäntämaa |  Bahama | 1 | Ensimmäinen esiintyminen |
| CONCACAF | CONCACAFin beachfutiksen mestaruuskilpailut 2017 |  Meksiko | 5 | Toinen |
| CONCACAF | CONCACAFin beachfutiksen mestaruuskilpailut 2017 |  Panama | 1 | Ensimmäinen esiintyminen |
| Conmebol | Beachfutiksen Etelä-Amerikan-mestaruuskilpailut 2017 |  Brasilia | 19 | Mestaruus |
| Conmebol | Beachfutiksen Etelä-Amerikan-mestaruuskilpailut 2017 |  Ecuador | 1 | Ensimmäinen esiintyminen |
| Conmebol | Beachfutiksen Etelä-Amerikan-mestaruuskilpailut 2017 |  Paraguay | 3 | Lohkovaihe |
| OFC | Ei karsintaturnausta |  Tahiti | 4 | Toinen |
| UEFA | UEFA:n karsintaturnaus |  Italia | 16 | Toinen |
| UEFA | UEFA:n karsintaturnaus |  Puola | 2 | Alkulohko |
| UEFA | UEFA:n karsintaturnaus |  Portugali | 16 | Mestaruus |
| UEFA | UEFA:n karsintaturnaus |  Sveitsi | 5 | Toinen |
Pelipallo

Virallinen pelipallo on Adidaksen valmistama adidas Praia. Pelipallo julkaistiin 27. tammikuuta 2017. Pelipallon väri on sininen, jota on verrattu Bahaman siniseen mereen.
Ottelut

Kaikkien otteluiden alkamisajat ovat paikallista aikaa EDT (UTC-4).
Ottelut > Alkulohkot > Lohko A

|  Joukkue  |  O |  V  |  V ja  |  V (rp)       |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
|   Sveitsi  | 3 | 2 | 0 | 1 | 0 | 18 | 13 | +5 | 7 |
|   Senegal  | 3 | 2 | 0 | 0 | 1 | 25 |  7 | +18 | 6 |
|   Bahama  | 3 | 1 | 0 | 0 | 2 |  7 | 14 | -7 | 3 |
|   Ecuador  | 3 | 0 | 0 | 0 | 3 |  6 | 22 | -16 | 0 |
Ottelut > Alkulohkot > Lohko B

|  Joukkue  |  O |  V  |  V ja  |  V (rp)       |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
|   Italia  | 3 | 3 | 0 | 0 | 0 | 25 | 11 | +14 | 9 |
|   Iran  | 3 | 1 | 0 | 1 | 1 | 11 | 11 | 0 | 4 |
|   Nigeria  | 3 | 0 | 1 | 0 | 2 | 15 | 20 | -5 | 2 |
|   Meksiko  | 3 | 0 | 0 | 0 | 3 |  7 | 16 | -9 | 0 |
Ottelut > Alkulohkot > Lohko C

|  Joukkue  |  O |  V  |  V ja  |  V (rp)       |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
|   Paraguay  | 3 | 2 | 0 | 0 | 1 | 12 |  8 | +4 | 6 |
|   Portugali  | 3 | 1 | 1 | 0 | 1 | 12 |  6 | +6 | 5 |
|   Yhdistyneet arabiemiraatit  | 3 | 1 | 0 | 1 | 1 |  6 |  6 | 0 | 4 |
|   Panama  | 3 | 0 | 0 | 0 | 3 |  4 | 14 | -10 | 0 |
Ottelut > Alkulohkot > Lohko D

|  Joukkue  |  O |  V  |  V ja  |  V (rp)       |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
|   Brasilia  | 3 | 3 | 0 | 0 | 0 | 20 |  8 | +12 | 9 |
|   Tahiti  | 3 | 2 | 0 | 0 | 1 | 13 | 11 | +2 | 6 |
|   Japani  | 3 | 1 | 0 | 0 | 2 | 15 | 17 | -2 | 3 |
|   Puola  | 3 | 0 | 0 | 0 | 3 | 12 | 24 | -12 | 0 |
Tilastot > Parhaat maalintekijät

17 maalia
Gabriele Gori
9 maalia
Rodrigo
Mohammad Ahmadzadeh
8 maalia
Catarino
Mauricinho
7 maalia
Dejan Stankovic
6 maalia
Takasuke Goto
Ibrahima Balde
Pääsy lopputurnaukseen   Karsiutui kilpailuista, mutta osallistui karsintoihin   Ei osallistunut karsintoihin   Ei ole FIFA:n jäsen
Pöylän linnanmäki

| Pöylän linnanmäki> Sijainti |
| --- | --- |
 Pöylän linnanmäki
Koordinaatit:  60.37165°N, 22.85508°E
Valtio:  Suomi
Paikkakunta:  Salo (Angelniemi)
Historia
Tyyppi:  Linnavuori
Huippukausi:  rautakausi, keskiaika
Infobox OKVirheellinen NIMI-arvo: 
Pöylän linnanmäki on Varsinais-Suomessa Salossa Angelniemen Pöylässä sijaitseva linnavuori.
Linnanmäki

Linnanmäki sijaitsee 12,5 km Halikon kirkosta länsilounaaseen. Mäki kuuluu kallioselänteeseen, jollaiset halkovat Halikon ja Sauvon peltomaisemaa yleisesti. Seututie 110 ohittaa kohteen 2,2 kilometrin päässä ja kohteeseen pääsee poikkeamalla siitä yhdystielle 1812. Mäki kohoaa yli 55 metriä korkeamalle kuin viereiset pellot, jossa kulkee Ruonanjokeen yhtyvä Ketunniitunoja. Linna erottuu muusta mäestä sen jyrkkyyden ja kallioisuuden vuoksi. Kallioaluetta kiertää yhteensä noin 90 metriä pitkä kivistä rakennettu valli. Pisin yhtenäinen osa vallia sijaitsee laen länsi- ja eteläpuolella. Itä- ja pohjoispuolella vallit ovat lyhyempiä. Puolustusta on helpottanut luoteiskulmassa ja itäpuolella olevat jyrkänteet. Vallin sisälle jäävä linnanpiha on pieni ja kivinen.
Tutkimukset

Kohdetta on tutkittu pintapuolisesti vuosina 1885 (Hjalmar Appelgren), 1955 (Anna-Kerttu Koskimies), 1968 (Oiva Keskitalo), 1998 ja 1998 (Esa Mikkola) sekä 2013 (Kaisa Lehtonen).
Resident Evil Zero

| Resident Evil Zero |
| --- | --- |

Kehittäjä:  Capcom
Julkaisija:  Capcom
Jakelija:  Steam, Nintendo eShop ja Microsoft Store
Ohjaaja:  Koji Oda
Tuottaja:  Tatsuya Minami
Suunnittelija:  Hideki Kamiya
Käsikirjoittaja:   Noboru Sugimura  Hiromichi Nakamoto  Junichi Miyashita 
Säveltäjä:  Seiko Kobuchi
Pelisarja:  Resident Evil
Julkaistu:  GameCube NA 12. marraskuuta 2003 JP 21. marraskuuta 2002 EU 7. maaliskuuta 2003 Wii JP 10. heinäkuuta 2008 NA 1. joulukuuta 2009 EU 22. tammikuuta 2010 HD Remaster  19. tammikuuta 2016
Lajityyppi:  selviytymiskauhu
Pelimuoto:  yksinpeli
Ikäluokitus:  ESRB: M  Virheellinen ESRB-arvo, PEGI: 18
Alusta:   Nintendo GameCube  Wii  PlayStation 3 (HD)  PlayStation 4 (HD)  Microsoft Windows (HD)  Xbox 360 (HD)  Xbox One (HD) 
Jakelumuoto:  Nintendon optinen levy, Blu-ray, PlayStation Network, Steam, Xbox Live Arcade
Lisää peliartikkeleitaVideopelien teemasivulla
Infobox OK     : 
Resident Evil Zero (alkup. nimi jap. バイオハザード0, Biohazard 0) on Capcomin kehittämä ja julkaisema Resident Evil -pelisarjaan kuuluva selviytymiskauhupeli. Peli julkaistiin alun perin vuonna 2002 Nintendo GameCubelle ja vuonna 2008 myös Wiille (nimellä Resident Evil Archives: Resident Evil Zero). Peli on esiosa aiemmin samana vuonna julkaistulle Resident Evil -pelille.
Vuonna 2016 pelistä julkaistiin HD-versio Microsoft Windowsille, PlayStation 3:lle, PlayStation 4:lle, Xbox 360:lle ja Xbox Onelle. Zeron HD-versio vahvistettiin sen jälkeen, kun tammikuussa 2015 julkaistu HD-versio vuoden 2002 Resident Evil -pelistä oli myynyt miljoona kappaletta ja rikkonut PlayStation Networkin myyntiennätyksen. Molemmat HD-versiot julkaistiin myös levyversiona Resident Evil: Origins Collection -kokoelmassa.
Pelaaminen

Resident Evil: Zerossa ohjataan kahta hahmoa, Rebecca Chambersia ja Billy Coenia. Hahmot voivat toimia yhdessä, jolloin pelaaja ohjaa toista hahmoa ja tekoäly toista, mutta ne voivat toimia myös erikseen. Ohjattavaa hahmoa voi vaihtaa napin painalluksella. Pelin aikana hahmot joutuvat muutaman kerran erilleen joksikin aikaa, jolloin toisen hahmon mukana olevat tavarat eivät ole toisen saatavilla.  Hahmot eroavat kyvyiltään; Rebecca pystyy ainoana sekoittamaan parantavia yrttejä, kun taas Billy on kaikin puolin vahvempi kuin Rebecca, pystyen siirtämään raskaita esineitä tai vääntämään raskaita vipuja, eikä hän myöskään haavoitu niin helposti kuin Rebecca. Kumpikin hahmo on pelin läpäisyn kannalta tärkeä; jommankumman kuollessa peli päättyy.
Uusi lisäys Zerossa on myös esineiden pudottaminen minne vain, jonka johdosta pelistä ei löydy tavaralaatikkoa kuten aikaisemmista osista.
Juoni

Peli sijoittuu juonellisesti ensimmäiseksi osaksi pelisarjassa. Raccoon Cityn S.T.A.R.S.-ryhmän Bravo-tiimi on etsimässä syytä raaoille murhille Arklayvuorilla. Vuoristossa Bravon helikopteriin tulee moottorivika, mikä aiheuttaa pakkolaskun metsään. Bravon jäsenet löytävät sotilaspoliisien kuljetusauton, jonka kuljettajat ovat tapettu. Tiimi päättää hajaantua, jolloin peli lähtee seuraamaan nuorta ja vielä melko kokematonta, ensiapuun erikoistunutta poliisia, Rebecca Chambersia.
Rebecca löytää metsästä pysähtyneen Ecliptic Express -junan, jossa hän kohtaa hirviöitä, kuten zombeja ja iilimatoja. Hän tapaa Billy Coenin, jota hän epäilee sotilaspoliisien murhasta, mutta jonka kanssa hän kuitenkin lyöttäytyy yhteen selviytyäkseen. Äkillisesti juna lähtee liikkeelle. Rebecca ja Billy estävät junaa törmäämästä tuhoisasti ja saapuvat Umbrella-yhtiön tutkimuskeskukseen.
Tutkiessaan maanalaista laitosta Rebecca ja Billy kohtaavat monia mutatoituneita olioita ja valkoisiin pukeutuvan miehen, tohtori James Marcuksen, joka toimi Umbrellan tiedemiehenä ja suoritti kokeiluja eri nisäkkäillä, matelijoilla ja iilimadoilla. Albert Wesker ja William Birkin murhasivat Marcuksen, joka kuitenkin heräsi eloon tutkimuksille altistuneen iilimadon tunkeutuessa hänen kehoonsa. Kostonhimoinen Marcus paljastuu vastuulliseksi T-viruksen leviämisestä kartanossa ja junassa. Marcus mutatoituu iilimatokuningattareksi ja yrittää tappaa Rebeccan ja Billyn. Laitoksen sisäänkäynnillä kuningatar altistuu auringonvalolle ja heikentyy, jolloin Billy tappaa hänet revolverilla.
Birkinin laukaisema itsetuhojärjestelmä tuhoaa laitoksen. Rebecca katkaisee Billyn tuntolevyn ja julistaa hänet kuolleeksi, jolloin pari eroaa toisiaan sotilaallisesti tervehtien. Rebecca suuntaa kohti kartanoa, jonne S.T.A.R.S. -ryhmän Alpha-tiimi saapuu seuraavana yönä. Rebeccan selviymistaistelu jatkuu Resident Evilissä.
Aiheesta muualla

Viralliset japaninkieliset sivut (Arkistoitu – Internet Archive) (japaniksi)
Viralliset eurooppalaiset sivut (Arkistoitu – Internet Archive) (englanniksi)
Resident Evil 0 MobyGamesissa (englanniksi)
Biohazard Ø Internet Movie Databasessa (englanniksi)
Resident Evil -pelisarja
| --- | --- |
Pääsarja:   Resident Evil Zero  Resident Evil  Resident Evil 2  Resident Evil 3  Resident Evil Code: Veronica  Resident Evil 4  Resident Evil 5  Resident Evil 6  Resident Evil 7  Resident Evil Village 
Gun Survivor:   Resident Evil: Survivor  Resident Evil Survivor 2 – Code: Veronica  Resident Evil: Dead Aim 
Outbreak:   Resident Evil Outbreak  Resident Evil Outbreak: File 2 
Chronicles:   Resident Evil: The Umbrella Chronicles  Resident Evil: The Darkside Chronicles 
Revelations:   Resident Evil: Revelations  Resident Evil: Revelations 2 
Uudet versiot:   Resident Evil (2002)  Resident Evil 2 (2019)  Resident Evil 3 (2020)  Resident Evil 4 (2023) 
Muut:   Resident Evil Gaiden  Resident Evil: The Mercenaries 3D  Resident Evil: Operation Raccoon City  Umbrella Corps 
Hahmot:   Chris Redfield  Jill Valentine  Albert Wesker  Leon S. Kennedy  Claire Redfield  Ada Wong  Ethan Winters  Lady Dimitrescu